Mobile World Capital Barcelona amb la col·laboració de la Generalitat de Catalunya, l'Ajuntament de Barcelona i GSMA convoca la sisena edició dels Mobile Learning Awards 2018 dins del programa mSchools.
La cerimònia dels Mobile Learning Awards va tenir lloc a l'esdeveniment anual més important de la indústria mòbil, Mobile World Congress, el dijous dia 1 de març de 2018.
Clica aquí per a més informació.
Els Mobile Learning Awards reconeixen els projectes més innovadors de docents i centres educatius de Catalunya a través de l'ús de la tecnologia mòbil a l'educació.
Aquest any, celebrem la seva sisena edició amb dues modalitats:
L'objectiu del concurs "Mobile Learning Awards 2018" en la modalitat "Millors experiències i propostes d'aula amb tecnologies digitals" és donar a conèixer les millors experiències i propostes d'aula desenvolupades pels docents i estudiants universitaris respectivament, i que tinguin com a objectiu l'ús innovador de les tecnologies digitals.
2.- Estudiants de Grau d'Educació Infantil, del Grau de Primària i de Màster de Formació de Professorat de Secundària de les universitats de Catalunya que hagin dissenyat propostes educatives.
Les experiència o propostes presentades a concurs hauran d'estar publicades a mSchools Toolbox durant el curs 2017-2018, complir amb els seus requeriments formals i ser inèdites.
Per participar al concurs cal emplenar el formulari d'inscripció.
Els premis per als tres docents guanyadors d'experiències, per a l'estudiant guanyador de la proposta i per al docent guanyador de la menció serà un curs impartit per l' European Schoolnet a Brussel·les, enfocat a l'aplicació de noves formes d'ensenyar explorant un ampli ventall de recursos tecnològics aplicables a l'aula, podent aprendre i compartir amb docents d'altres centres d'àmbit europeu.
Els premiats tindran cobert els vols, hotels, àpats i el cost del curs.
La finalitat del concurs és donar a conèixer les diferents vies d'integració de les tecnologies digitals a tots els centres docents de Catalunya, mitjançant unes propostes concretes de desenvolupament i implementació.
També s'incorpora com a finalitat fer visibles les accions que les AMPA/AFA de les Escoles i Instituts de Catalunya duen a terme en el procés d'aplicació de les tecnologies digitals en el seu centre educatiu.
Per això serà necessari que les propostes consisteixin en experiències que s'hagin aplicat al centre o que estiguin en procés d'aplicació, i que tinguin un impacte de canvi metodològic.
1.- Centres docents de Catalunya
2.- Associacions de mares i pares o associacions de famílies d'alumnes de centres educatius de Catalunya.
Per participar, la direcció del centre i/o un representant de l'AMPA o AFA haurà de formalitzar el formulari d'inscripció.
Els premis per als tres directors representants dels projectes guanyadors en la categoria de centres educatius, serà un curs impartit per l 'European Schoolnet a Brussel·les, enfocat en la innovació i la transformació digital dels centres oferint una visió teòrica i aplicació pràctica, podent compartir amb equips directius de centres docents d'àmbit europeu.Els premiats tindran cobert els vols, hotels, àpats i el cost del curs.
El premi per a l'AMPA/AFA guanyadora, serà un val per a la compra de material per activitats de tecnologia educativa per al seu centre docent per valor de 2.000 €.